Αγαπητοί γονείς

Με χαρά σας καλωσορίζουμε στη διαδικτυακή συνάντηση ευαισθητοποίησης γονέων του προγράμματος πρόληψης & πρώιμης παρέμβασης 'Βήμα', του φορέα για το παιδί και την οικογένεια 'Ένα Παιδί- Ένας Κόσμος' σε συνεργασία με τo νηπιαγωγείο Αεροδρομίου Νέας Αγχιάλου και την ομάδα των νηπιαγωγείων 1ου & 2ου Νέας Αγχιάλου, Κροκίου, Αιδινίου.

Η συνάντησή μας με θέμα: "Η σεξουαλικότητα στη νηπιακή ηλικία" θα πραγματοποιηθεί την Τρίτη 15.11.22, 17.30 - 19.00.

Προκειμένου να μπορέσουμε να αξιοποιήσουμε όλοι στο μέγιστο τη συνάντησή μας, να διασφαλίσουμε το απόρρητο και να περιορίσουμε τις δυσκολίες της εξ αποστάσεως συνθήκης **είναι απαραίτητο να εξασφαλίσετε τις παρακάτω προϋποθέσεις συμμετοχής:**

α) χρήση κάμερας, η οποία χρειάζεται να παραμείνει ανοιχτή καθόλη τη διάρκεια της συνάντησης

β) χρήση μικροφώνου, το οποίο θα ενεργοποιείται όταν κάποιος παίρνει το λόγο

γ) ιδιωτικότητα κατά τη διάρκεια της συνάντησης είτε με το να βρίσκεστε μόνοι σας στο χώρο είτε με τη χρήση ακουστικών σε περίπτωση που το παραπάνω δεν είναι δυνατό.

O σύνδεσμος για την Τρίτη 15/11/22 θα σας προωθηθεί μετά τη δήλωση συμμετοχής σας στο αντίστοιχο νηπιαγωγείο.

Σε περίπτωση που δυσκολευτείτε στη σύνδεση θα μπορείτε να επικοινωνήσετε μαζί μας για να σας βοηθήσουμε! Ωστόσο, προκειμένου να μπορέσουμε να ξεκινήσουμε στην ώρα μας παρακαλούμε να κάνετε μια δοκιμή σύνδεσης από τις 17.20 - 17.30, ώστε να υπάρξει αρκετός χρόνος να επικοινωνήσετε μαζί μας, αν χρειαστεί, και να επιλυθούν τυχόν δυσκολίες συμμετοχής.

Σας περιμένουμε!

***Παυλίνα Λασκαράτου& Αγγελική Συλλιγαρδάκη***

***Επαγγελματίες Ψυχικής Υγείας,***

***Πρόγραμμα Πρόληψης & Πρώιμης παρέμβασης "Βήμα"***